b'\n_START_ARTICLE_\nEnterrament de Jes\xc3\xbas\n_START_SECTION_\nImport\xc3\xa0ncia teol\xc3\xb2gica\n_START_PARAGRAPH_\nSant Pau va incloure l\'enterrament a la seva narraci\xc3\xb3 de l\'evangeli als versos 3 i 4 de la primera Ep\xc3\xadstola als Corintis, 15: "Primer de tot us vaig transmetre el mateix ensenyament que jo havia rebut: Crist mor\xc3\xad pels nostres pecats, com deien ja les Escriptures, i fou sepultat; ressuscit\xc3\xa0 el tercer dia, com deien ja les Escriptures"._NEWLINE_L\'enterrament de Crist s\'esmenta espec\xc3\xadficament al Credo dels Ap\xc3\xb2stols, on es diu que Jes\xc3\xbas "fou crucificat, mort i enterrat." El catecisme de Heidelberg demana "per qu\xc3\xa8 va ser enterrat?" i respon que "el seu enterrament testificava que realment havia mort"._NEWLINE_El catecisme de l\'esgl\xc3\xa9sia Cat\xc3\xb2lica manifesta que "\xc3\xa9s el misteri de Dissabte Sant, quan Crist, estirat a la tomba, revela un gran rep\xc3\xb2s sab\xc3\xa0tic de D\xc3\xa9u despr\xc3\xa9s de completar la salvaci\xc3\xb3 de l\'home, que porta la pau a l\'univers sencer" i "el pas de Crist per la tomba constitueix l\'enlla\xc3\xa7 real entre el seu estat de passi\xc3\xb3 previ a la Pasqua i el seu estat glori\xc3\xb3s despr\xc3\xa9s de la resurrecci\xc3\xb3".\n_START_SECTION_\nL\'escena en el m\xc3\xb3n de l\'art\n_START_PARAGRAPH_\nL\'enterrament de Crist ha estat un tema popular en el m\xc3\xb3n de l\'art i es va desenvolupar a l\'Europa occidental al segle X. Apareix en els cicles de la Vida de Crist, on segueix el Davallament o la Lamentaci\xc3\xb3. Des del Renaixement, s\'ha combinat de vegades amb un d\'aquests. En s\xc3\xb3n exemples notables el Tr\xc3\xadptic de l\'enterrament de Crist del Mestre de Fl\xc3\xa9malle, l\'Enterrament de Crist de Miquel \xc3\x80ngel, o, a casa nostra, El Sant Enterrament de Mart\xc3\xadn D\xc3\xadez de Liatzasolo.\n_START_SECTION_\n\xc3\x9as en els himnes religiosos\n_START_PARAGRAPH_\nEn el m\xc3\xb3n anglosax\xc3\xb3, l\'espiritual negre Where You There? (\'Eres all\xc3\xa0?\') cont\xc3\xa9 un vers on diu: "Eres all\xc3\xa0 quan Ell reposava a la tomba?", mentre que la nadala We Three Kings (\'Nosaltres, els tres Reis\') inclou el vers:_NEWLINE_La mirra \xc3\xa9s meva, el seu perfum amarg_NEWLINE__NEWLINE_Respira una vida de foscor de reuni\xc3\xb3;_NEWLINE__NEWLINE_Pating, sospirant, sagnant, morint,_NEWLINE__NEWLINE_Segellat a la fred tomba de pedra.'